Λάρνακα, 10/12/2021

**H Lidl Κύπρου δημιουργεί αξία για την Κύπρο του αύριο**

**Στον δρόμο για ένα καλύτερο αύριο, η προστασία του κλίματος για την εταιρεία, είναι μονόδρομος.**

**Η εταιρεία πιστή στο πρόγραμμα εταιρικής υπευθυνότητας που ακολουθεί παρουσιάζει το δεύτερο Socioeconomic Impact Report.**

Αναγνωρίζοντας τη σημασία της ευρύτερης επίδρασής της στην οικονομία του τόπου και στις θέσεις εργασίας, η εταιρεία θέλησε και φέτος να προσμετρήσει την άμεση και έμμεση συνεισφορά της, για την περίοδο Μάρτιος 2020 - Φεβρουάριος 2021, με την κατάρτιση του δεύτερου Socioeconomic Impact Report .

Σκοπός της μελέτης, για ακόμη μία φορά, είναι να προσδιορίσει και να αξιολογήσει τις επιδράσεις που δημιουργούνται από τη λειτουργία της εταιρίας στην Κύπρο, για την οικονομία και την κοινωνία της χώρας. Ως σημείο αναφοράς της λογοδοσίας και στρατηγικής της, η Lidl Κύπρου ορίζει τους Στόχους Βιώσιμης Ανάπτυξης του Οργανισμού Ηνωμένων Εθνών. Τα ευρήματα σε όρους προστιθέμενης αξίας, υποστήριξης θέσεων εργασίας και καταβολής φόρων και εισφορών στο κυπριακό κράτος, παρουσιάζονται αναλυτικά εδώ με τη μορφή δεικτών.

Με γνώμονα τη διαφάνεια και την αντικειμενικότητα, η εταιρεία απευθύνεται σε όλα τα ενδιαφερόμενα μέρη της, καθώς και σε ενδιαφερόμενους κοινωνικούς και οικονομικούς φορείς, ώστε να διαμορφώσουν μία συνολική αντίληψη της οικονομικής και κοινωνικής αξίας που δημιουργεί η Lidl Κύπρου στην χώρα μας.

Πέραν των 100 εκατ. ευρώ η συνεισφορά της Lidl Κύπρου στην κυπριακή οικονομία

Στο 0.48% του ΑΕΠ της χώρας ανήλθε το 2020 η συνολική προστιθέμενη αξία που προσέφερε η Lidl Κύπρου στην κυπριακή οικονομία.

Συγκεκριμένα, μέσω επενδύσεων σε εγκαταστάσεις και ανθρώπινο δυναμικό, αλλά και συνεργασίες με τοπικούς προμηθευτές, η άμεση προστιθέμενη αξία έφθασε τα 65 εκατ. ευρώ, ενώ η έμμεση τα 23 εκατ. και η επαγόμενη τα 12 εκατ., ξεπερνώντας στο σύνολο τα 100 εκατ. ευρώ.

**Από τους μεγαλύτερους εργοδότες της χώρας**

Η Lidl Κύπρου κατά το 2020 διέθετε 18 καταστήματα σε ολόκληρο το νησί και ένα κέντρο διανομής στη Λάρνακα. Αποτελεί έναν από τους μεγαλύτερους εργοδότες της χώρας αφού κατά το 2020 απασχολούσε 629 υπαλλήλους ενώ συνεργάστηκε με 426 Κύπριους προμηθευτές.

Παράλληλα, όπως αναφέρεται στην έκθεση, μέσω των διαφόρων επενδύσεων και συνεργασιών, δημιουργήθηκαν 621 επαγόμενες και 381 έμμεσες θέσεις εργασίας. Μάλιστα, υπολογίζεται πως το εισόδημα από τις 1,631 συνολικές θέσεις εργασίας υποστηρίζει 4,241 συμπολίτες μας.

**Δυναμική κοινωνική και περιβαλλοντική δράση**

Όραμα της Lidl Κύπρου είναι να καταστεί η πιο βιώσιμη εταιρία λιανικού εμπορίου τροφίμων στη χώρα. Συγκεκριμένα, το σύνολο επενδύσεων σε κοινωνικές και περιβαλλοντικές δράσεις καθώς και δωρεές προϊόντων άγγιξε τις €296,000.

«Στον δρόμο για ένα καλύτερο αύριο», η Lidl Κύπρου σχεδιάζει και στηρίζει διάφορες δράσεις στηρίζοντας την κοινωνία. Μάλιστα, το 2020, εν μέσω της πανδημίας, η εταιρεία διεύρυνε και ενδυνάμωσε τις συνεργασίες της με αναγνωρισμένους κοινωνικούς φορείς και οργανισμούς, όπως ο Κυπριακός Ερυθρός Σταυρός και ο Αντικαρκινικός Σύνδεσμος Κύπρου. Παράλληλα, προχώρησε σε ενίσχυση τοπικών και εθνικών μη κυβερνητικών οργανισμών με τρόφιμα και είδη πρώτης ανάγκης.

Δείτε αναλυτικά τη μελέτη [εδώ](https://corporate.lidl.com.cy/el/responsibility/socioeconomic-impact-reports).

**Επισκεφθείτε τη Lidl Κύπρου και στα:**

**corporate.lidl.com.cy**

**lidlfoodacademy.com.cy**

**facebook.com/lidlcy**

**instagram.com/lidl\_cyprus**

**twitter.com/Lidl\_Cyprus\_**

**linkedin.com/company/lidl-cyprus**